cyanic-selkie/wikianc huggingface dataset:
Autoportree (Modigliani)
Tegemist on kunstniku ainsa autoportreega. Maal valmis enne kunstniku surma tuberkuloosi 1920. aasta jaanuaris ja on üks viimastest Modigliani loodud teostest.
Peeter Sirge Fotokool
MTÜ Peeter Sirge Fotokool on 2011. aastal asutatud fotograafiaharidust andev huvikool
Fotokooli direktor ja koolitaja on fotograaf Peeter Sirge.
Thomaí Apérgi
Thomaí Apérgi (kreeka keeles Θωμαή Απέργη; sündinud 23. detsembril 1988) on Kreeka laulja, kes esitab peamiselt džässi, souli ja tantsumuusikat.
Apergi alustas elukutselist muusikukarjääri 2012. aastal, kui plaadifirma Panik Records andis välja tema esimese singli "What's Your Name" ("Mia Vradia"). Ta osales ka saate "Su nägu kõlab tuttavalt" Kreeka versioonis. 2013. aastal võistles ta Eurovisiooni Kreeka eelvoorus "Eurosong 2013 – a MAD show" lauluga "One Last Kiss".
Kapuutsnastik
Kapuutsnastik (Macroprotodon cucullatus) on Colubridae sugukonna maoliik.
Gal Gadot
Gal Gadot-Varsano (heebrea גל גדות, sündinud 30. aprillil 1985) on Iisraeli näitleja ja modell.
Kapuutsnastik
Levila
Neid madusid võib kohata Hispaanias, Portugalis, Lääne-Saharas, Marokos, Alžeerias, Tuneesias, Itaalias, Liibüas, Egiptuses ja Iisraelis.
Viited
Selles artiklis on kasutatud prantsuskeelset artiklit fr:Macroprotodon cucullatus seisuga 25.03.2015.
Nabavilt
Naba-vilt: Kõhu karvade ja riideeseme (nt. särgi) hõõrdumise tagajärjel nabasse tekkinud riide kiududest moodustis.
Praterinsel
pisi|Praterinsel Praterinsel on Münchenis üks kahest Isari jõe saarest.
Saare pindala on 3,6 hektarit.
Moe kihistu
Moe kihistu (inglise keeles Moe Formation) on ordoviitsiumi ladestu Pirgu lademe kihistu. Seda hakkas esimesena eristama Arvo Rõõmusoks aastal 1960.
Kihistu stratotüüp on Moe paemurd. Kihistu on nime saanud Moe küla järgi. Kihistu on kõige paksem Äiamaa puuraugus (48,78 meetrit).
Eestis lasub Põhja- ja Loode-Eestis sellel Adila kihistu, Kesk-Eesti aladel aga Halliku kihistu. Koos Adila kihistuga on see üks kahest Eestis avanduvast Pirgu lademe eihistust.
Kihistus esineb vahel bentoniidikiht, mida peetakse Svedasai ja Jonstorpi kihistute bentoniidikihtidega vastavuses olevaks. Kihistu moodustab lubjakivi, milles asuvad tumedamad pruunikashallid lubjarikaka mergli vahekihid. Sealsed kivimid koosnevad kohati kuni 50 % ulatuses vetikate jäänustest.
Dan Bogdanov
pisi|Dan Bogdanov Dan Bogdanov (sündinud 28. veebruaril 1983 Pärnus) on eesti informaatikateadlane, Eesti Teaduste Akadeemia liige (alates 2022).
Ta on tehnoloogiafirma Cybernetica AS infoturbeinstituudi direktor (alates 2021) ning tema teadustöö keskendub turvalist andmetöötlust võimaldavate tehnoloogiate arendamisele.
Elulugu
Esimene kokkupuude arvutitega oli Dan Bogdanovil 6-aastaselt ja veel kooliõpilasena lõi ta võrgupõhise arvutimängu "DarkSide Tetris: The Second Block".
Ta lõpetas 2001. aastal kuldmedaliga Pärnu Sütevaka Humanitaargümnaasium ja asus seejärel õppima Tartu Ülikooli, kus omandas 2005. aastal bakalaureusekraadi informaatikas ja 2007. aastal magistrikraadi samal erialal.
2007. aastal asus ta tööle ettevõttesse Cybernetica AS, kus sai oma juhtimise alla terve meeskonna ning tegeles Sharemind programmi arendamisega. Selle tarkvaralahenduse vastu näitas üles huvi ka DARPA, mis sõlmis 2011. aasta kevadel Cyberneticaga umbes 700 000 dollari suuruse lepingu.
Bogdanov kaitses 2013. aastal Tartu Ülikoolis väitekirja "Sharemind: programmable secure computations with practical applications" (Sharemind: programmeeritav turvaline arvutussüsteem praktiliste rakendustega). Tema doktoritöö juhendaja oli Sven Laur.
2022. aastal kandideeris ta koos Alvo Aabloo ja Maarja Grossberg-Kuusega Eesti Teaduste Akadeemia akadeemiku kohale arvuti- ja tehnikateaduste valdkonnas ning osutus valituks. Ta kuulub akadeemias informaatika ja tehnikateaduste osakonda.
Vanakreeka kunst
Vanakreeka kunst sai alguse umbes 600 eKr ning kestis kuni Rooma Impeeriumi tekkeni. Paistis silma oma realistlikkusega ja kõrge arenguga. Domineerisid ilmaliku hooned. Õitsenguajaks peetakse klassikalist ajajärku (480–232 eKr).
Dan Bogdanov
Teadustöö
Dan Bogdanovi teadustöö põhifookus on olnud arvutiteaduse meetoditega riikide ja ettevõtete andmetöötluse turvalisemaks muutmisel. Teadustöö eesmärk on edendada tulevikutehnoloogiate (nt tehisintellekt, personaalmeditsiin) kasutuselevõttu nii, et riigid või isikud ei kaotaks kontrolli tehnoloogia üle. Tema eestvedamisel on ehitatud üles turvalise arvutamise tehnoloogiate teadussuund, jõutud Eesti (ja ümberkaudsete riikide) esimeste projektideni Ameerika Ühendriikide Kaitseministeeriumi teadusagentuuriga DARPA ning viidud mitmeid uusi tehnoloogiaid rakendusuuringute ja pilootkatsetusteni.
Rîșcani
Rîșcani on linn Moldovas, Rîșcani rajooni halduskeskus.
Vanakreeka kunst
Vanakreeka kunsti jaotatakse kolmeks perioodiks: arhailine, klassikaline ja hellenistlik ajajärk.
Dan Bogdanov
Harrastused
Vabal ajal tegeleb Dan Bogdanov laua-, arvuti-, kaardi- ja pallimängudega. Ta on loonud arvutimänge, aidanud korraldada võrgupidusid Pärnus ja mujal ning turniire kogumiskaardimängus "Magic: The Gathering".
Rîșcani
Linna haldusalasse kuulub kaks küla: Bălanul Nou ja Rămăzan.
Vanakreeka kunst
Arhailine ajajärk (600–480 eKr)
Pärast Kreeta-Mükeene kultuuri kokkuvarisemist ligikaudu 10. sajandil eKr hakati valmistama väikesi dekoorasju, mida kaunistati lihtsate joontega. Seda ajajärku nimetatakse eelgeomeetriliseks stiiliks. vasakul|pisi|298x298px|Kreeka mehe skulptuur (Kouros) on tehtud geomeetrilises stiilis, 6. sajand eKr, Walters Art Museum Geomeetriline stiil arenes Vana-Kreekas u 8.–7. sajandil eKr. Sel perioodil kasutati kunstis laialdaselt jooni ja kolmnurki. Inimeste kujud olid väikesed ning sageli ei erinenudki loomakujudest. Suurtel vaasidel kujutati erinevaid geomeetrilisi mustreid. Keraamikakeskus oli Ateena. Sageli jaotatakse geomeetriline stiil veel omakorda kolmeks: varaseks geomeetriliseks stiiliks (loodi ainult geomeetrilisi kujundeid), keskmiseks geomeetriliseks perioodiks (ilmusid loomaskulptuurid), hiliseks geomeetriliseks perioodiks (ilmus esimene inimskulptuur).
Rîșcani
Asulat on esmamainitud 1602. aastal. Linnaõigused sai Rîșcani 1994. aastal.
Moldova 2004. aasta rahvaloenduse andmetel oli Rîșcani elanikest moldovlasi/rumeenlasi 55,36%, ukrainlasi 29,85%, venelasi 8,39%, mustlasi 5,06%, poolakaid 0,29% ja bulgaarlasi 0,28%.
Vanakreeka kunst
Arhailine ajajärk (600–480 eKr)
Arvatakse, et templiehituses on võetud eeskujuks varasem kreeklaste elamu – nelinurkne ehitis, mille otsaküljes seisavad ukse kõrval kaks sammast. Ajajärku hakati kaunistama sambais kapiteelidega. Kõige vanem ja lihtsam oli dooria kapiteel. pisi|Samba osad, jpg Dooria stiili iseloomustab lihtsus. Sambad on suhteliselt madalad ja näivad välja raskepärasena, kuid kindlana. Sammaste kapiteeliks on ainult kaks kivi, millest üks on kettakujuline ja teine ruudukujuline. Friis koosneb kahesugustest vaheldumisi paigutatud plaatidest, millest ühtedel on vertikaalvaokesed ja teisi katab reljeef.
Joonia samba kapiteeli iseloomustavaks detailiks on allapoole rulli keerduv voluut ja selle otste vahel paiknev ehisliist, mis kannab oma munakujuliste elementide tõttu munavöödi nimetust. Talastiku friis koosneb üleni reljeefist.
6. sajandil eKr tekkisid muutused vanakreeka keraamikas. Vaasidele hakati joonistama stseene elust. Samaaegselt arenes musta figuuri stiil. Vaas kaeti musta värviga ning siis kraabiti see maha, jättes alles mustad detailid. Sajandi lõpuks tekis punasefiguuriline stiil. Figuuride ümber olev taust värviti mustaks. Stseenide valik muutus rikkamaks.
Klassikaline ajajärk (480–323 eKr)
vasakul|pisi|243x243px|Zeusi templi mudel, Louvre, France Klassikalist ajajärku peetakse Vanakreeka kunsti õitsenguajaks. Seda ajajärku jaotatakse kõrgklassikaks (5. saj eKr) ja iluklassikaks (4. saj eKr).
Kõige silmapaistvam ehitis oli Ateena Akropolis peatempel Parthenon, maailma üks tuntumaid ehitisi. Tempel oli 70 m pikkune ja 31 m laiune. Selle keskel seisis hiiglaslik Ateena kuju, kelle käed ja jalad olid elevandiluust ning silmad ja ülejäänud keha kalliskividest ja väärismetallidest. Katuse serva all olevatel friisidel kujutati stseene Trooja sõjast ning kentauride ja lapiidide võitlusest. Peasissekäigu kohal kujutati Ateena sündi Zeusi peast ning läänetümpanonil kujutati Ateena kaitsepühakuks saamise pärast võistluse.
Geomeetriat ja igapäevaelu stseene kunstis lahjendati taimeelementidega. Tekkis uus kapiteel: Korintose stiili sambad on kaunistatud lopsakate akantuselehtedega ja teiste taimeelementidega. Korintose kapiteel on kõrgem, kui seda olid joonia- ja dooria stiilis kapiteelid.pisi|219x219px|Herakles ja Keryneia hirv, autor Lysippos. Hercules alates Museo Archeologico Regionale di Palermo Skulptuuri stiil muutus. Tekkis arusaam, et iga inimene on omaette isiksus. Pöörati rohkem tähelepanu detailidele. Kreeka skulptuuri keha poos muutus lihtsamaks ning loomulikumaks. Isegi rõivastatud kehade puhul püüti kaunilt kujundatud voldistiku abil esile tõsta kehavorme. Kaotati kangelaste temaatika ning mindi üle romantilisele stiilile. Kujude näod on rahulikud ja tõsised. Klassikalisel ajastul oli loodud palju jumalakujusid ja kujud näiteks kõnemeestest või olümpiavõitjatest.
Üks grandioossemaid kujusid asus Olümpias. Zeusi kuju olümpias oli üks seitsmest maailmaimest. Skulptuur asus Zeusi templis ning selle autor oli Pheidias. Zeusi skulptuur oli 12–13 meetrit kõrge.
5. sajandi suured kujurid Myron, Polykleitos ja Pheidias aitasid igaüks omapoolsete uuendustega skulptuuri looduslähedasemaks muuta.
Polykleitose noored on alasti sportlaste kujud, näiteks ‘’Odakandja’’ toetuvad vaid ühele jalale, hoides teist vabalt kõrval. Nii saadi nende kehad veidi pöörduma ja selline uudne asend jättis mulje liikumisest. Siiski ei saanud sellistele seisvatele marmorkujudele anda väga keerukaid poose või elavaid žeste – kuju oleks kaotanud tasakaalu või habras marmor lihtsalt murdunud. Neid ohte sai vältida pronkskujude puhul, kus tasakaal saavutati pronksikihi paksuse muutmise teel.
Keerulise pronksivalu tehnikaga tegelenuist oli vanim Myron, üldtuntud ‘’Kettaheitja’’ looja.
Hellenistlik ajajärk (323–27 eKr)
[[Pilt:Mausoleum of Halicarnassus by Ferdinand Knab (1886).png|pisi|Mausoleum of Halicarnassus by Ferdinand Knab (1886), Series "Seven Wonders of the Ancient World" by Fer…
]] Periood Aleksander Suure surmast kuni esimese Rooma keisri troonile astumiseni.
4. sajandil eKr levis kreeka kultuuri ja kunsti mõju väga laialdasel alal. Tekkis uusi linnu, kõik suuremad keskused asusid aga väljaspool Kreekat, näiteks Aleksandria Egiptuses ja Pergamon Väike-Aasias, kuhu kanduski ehitustegevuse raskuspunkt. Väike-Aasias eelistati joonia stiili. Sellises stiilis on hiiglaslik, seitsme maailmaime hulka kuulunud hauamonument kuningas Mausolosele. Selle ehitise järgi on ka hilisematel aegadel hakatud hauakambreid nimetama mausoleumideks. Ehitise põhiplaan on ristkülik ja selle alumine osa kujutab endast siledat kaheastmelist müüritist. Müüritisel paikneb võimas 36 sambast koosnev kolonnaad, mis kannab püramiidikujulist katust. Müüritisele ja sammaste vahele olid paigutatud tolle aja kuulsate skulptorite Skopase, Leocharese, Bryaxise ja Timotheose reljeefid ja skulptuurid. Püramiidse katuse harjal troonis nelja hobuse kaarik, milles olid kuninga ja kuninganna kujud. Kogu ehitise kõrguseks oli ligi 50 meetrit. Seda loetakse Egiptuse püramiidide järel suurimaks hauamonumendiks. Rõhutati tugevaid tundeid ja liikumist. Liikumise edasiandmiseks tehti skulptuur väändunud poosis, mida sai vaadelda kõikidest külgedest. Tasakaalu säilitamiseks asetati kujul üks jalg veidi teise ette, sellist asendit nimetatakse kontrapostiks. vasakul|pisi|Laocoön and his sons, also known as the Laocoön Group, JPG, English: Hagesandros, Athenedoros, and Polydoros Marie-Lan Nguyen (2009) Usinalt hakati kopeerima vanemaid skulptuure; tänu nendele koopiatele teamegi paljusid kujusid, mis ise on hävinud või alles üles leidmata. Sel ajal loodud töödest on tuntuimad Pergamonis püstitatud suure ohvrialtari reljeefid oma võitlusstseenidega, 19. sajandi algul Melose saarelt leitud ilujumalanna kuju, mida leiupaiga järgi Mílose Venuseks kutsutakse, samuti nn Laokooni grupp. Selles tegelikult küll veidi vägivaldsena ja ülepakutuna tunduvas töös näeme Trooja preestrit Laokooni ja tema poegi, kelle merest tulnud maod olevat ära kägistanud. [[Pilt:Laocöon and his sons, attacked by sea snakes. Etching R. Wellcome L0049007.jpg|pisi|369x369px|Laocöon and his sons, attacked by sea snakes, Iconographic Collections,JPG Tekkis ümmarguse põhiplaaniga hooneid. Rajati palju sammaskäikudega jalutusväljakuid, poolkaares tõusvate pingiridadega vabaõhuteatreid, raamatukogusid, igasuguseid avalikke hooneid, losse ja spordiplatse.
Passaic
Passaic on linn New Jersey osariigis Passaici maakonnas (mille halduskeskus on Paterson).
Võro-Seto tähtraamat
"Võro-Seto tähtraamat" on võru- ja setukeelne tähtraamat (teatud kalender), mis ilmub alates 1990. aastast igal aastal.
Peterburi sadama peakomandör
Peterburi sadama peakomandör (vene keeles главный командир Петербургского порта) oli aastatel 1867−1882 Peterburi sõjasadama ülem.
Hussain Shah
Syed Hussain Shah (urdupäraselt سيد حسين شاه; sündinud 14. augustil 1964 Lyaris Karachis) on Pakistani endine poksija.
Võro-Seto tähtraamat
Raamatut on välja andnud teise seas Võru Keele ja Kultuuri Fond, Võrovaimu Selts, Võru Instituut.
Peterburi sadama peakomandör
Ajalugu
Peterburi sadama peakomandör nimetati ametisse 1867. aastal. Alates 1882. aastast oli sadama ülemaks sadama komandör.
Hussain Shah
Shah sai I keskkaalus (kuni 71 kg) 1988. aasta Seouli olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Egerton Marcusile (Kanada) ja jäädes edasisest medaliheitlusest välja. Ta oli esimene ja on seni ainus Pakistani poksija, kes on olümpiamängudel võitnud medali.
Rollin' in My Sweet Baby's Arms
Kuigi loo autoriteks on peetud Lester Flatti voi Charlie Monroed, siis on tegemist hoopiski traditsionaaliga.
Eesti keeles laulis laulu tuntuks ansambel Kukerpillid ning see avaldati ka nende 1974. aastal ilmunud EP-l. Eestikeelsete sõnade autor on Henno Käo ning pealkirjaks oli "Jahitrofeed". Lugu leidub ka 1997. aasta Kukerpillide albumil "Veel kord". 2002. aastal ilmunud Kukerpillide plaadil "Pojad on mul õige naksid" on nende samade sõnadega laul Ultima Thule esituses. Telesaate "Laululahing" teise hooaja finaalsaates esitas laulu WAF koor (pealkirjaks "Inimjaht").
Kristen Bell
Kristen Bell (täisnimega Kristen Anne Bell, sündinud 18. juulil 1980) on Ameerika Ühendriikide näitleja ja laulja.
Debüüdi Broadwayl tegi Bell 1992. aastal muusikalis „Raggedy Ann and Andy“ ja filmimaailmas 1998. aastal osatäitjana filmis „Polish Wedding“.
Belli tuntumad telesarjad on „Veronica Mars“ (2004–2019), kus ta mängis nimitegelast, ja komöödiasari „Hea koht“ (ingl „The Good Place“) (2016–2020), kus ta kehastas Eleanor Shellstropi. Ta mängis ka seriaalis „House of Lies“ (2012–2016). Belli üks esimesi suuremaid filmirolle oli romantilises komöödias „Unusta Sarah Marshall“ (ingl „Forgetting Sarah Marshall“) (2008) ning tema menukaim osatäitmine oli Anna roll Disney animafilmis „Lumekuninganna ja igavene talv“ (ingl „Frozen“) 2013. aastal.
Päritolu ja õpingud
Kristen Bell sündis ja kasvas üles Huntington Woodsis Michigani osariigis Ameerika Ühendriikides. Tema ema Lorelei (neiupõlvenimega Frygier) on Poolast pärit meditsiiniõde ning isa Tom Bell televisiooniuudiste produtsent, kelles on saksa, inglise, iiri ja šoti verd. Vanemad lahutasid, kui Kristen oli kaheaastane. Tal on isa uuest abielust kaks poolõde. Näitlemine hakkas Belli huvitama juba varases eas. Seda toetas ka tema ema, kas aitas leida tütrele agendi juba siis, kui tütar oli 13-aastane. Esimesed näitlemistööd olid ajakirja- ja televisioonireklaamides ettevõtetele nagu OfficeMax ja United Way. Samal ajal võttis Bell lisaks näitlemistunde.
Kristen Bell alustas kooliteed Shrine Catholic High Schoolis, kus ta osales draama- ja muusikahuviringis ning mängis Dorothyt lavastuses „Võlur Oz“ (ingl „The Wizard of Oz“). Pärast keskkooli kolis Bell New Yorki, et õppida ülikoolis Tisch School of the Arts, kus spetsialiseerus muusikaliõpingutele. 2001. aastal näitles Bell tõsisemas Broadway rollis lavastuses „Tom Sawyeri seiklused“ (ingl „The Adventures of Tom Sawyer“), mängides Becky Thatcherit. Aasta hiljem oli Bell Broadway muusikalis „The Crucible“, näideldes koos Liam Neesoni, Angela Bettise ja Laura Linneyga.
Edu algus (2003–2005)
Pärast õpinguid kolis Kristen Bell Los Angelesse California osariigis, et leida paremaid näitlemisvõimalusi, ja kandideeris paljudesse telesarjadesse. Bellil oli püsirollide saamisega raskusi. Mõned kõrvalosad, mille Bell sai, olid filmides „Polish Wedding“ ja „Pootie Tang“ (2001). Bell näitas oma annet telefilmis „The King and Queen of Moonlight Bay“ (2003) ja järgneval aastal „Gracie’s Choice’is“ (2004), kus ta oli peaosas. Nendes rollides sai Kristen Bell draamanäitlemise oskust proovile panna.
Karjäär 2007–2011
2005. aastal näitles Kristen Bell muusikalis „Reefer Madness: The Movie Musical“, mis oli klassikalise marihuaanavastase propagandafilmi „Tell Your Children“ (1936) muusikaline satiir. Pärast seda, kui telekanal CW 2007. aastal „Veronica Marsi“ eetrisse andmise lõpetas, otsustas Bell tegeleda dublaažinäitlemisega, andes hääle minategelasest jutustajale telesarjas „Kõmutüdruk“ (ingl „Gossip Girl“). Samal aastal sai näitlejanna püsirolli sarjas „Heroes“, mis kandideeris kahele Kuldgloobusele. Järgmisena näitles Bell komöödias „Unusta Sarah Marshall“ (2008), kus osalesid ka näitlejad Jason Segel, Mila Kunis, Russel Brand ja Bill Hader.
Edaspidi on Kristen Bell oma oskusi kasutanud mitmes komöödias: „Fännipoisid“ (ingl „Fanboys“) (2009), „Probleemid paradiisis“ (ingl „Couples Retreat") (2009), „Kõik algas Roomas“ (ingl „When in Rome“) (2010), „Jälle sina“ (ingl „You Again“) (2010), „Lohista ta lavale“ (ingl „Get Him to the Greek“) (2010) ning „Karje 4“ (ingl „Scream 4“) (2011). Belli rollid ei olnud suured, aga siiski oli ta Hollywoodis nõutud näitlejanna just komöödiažanris.
Karjäär alates 2012
2012. aastal kehastas Kristen Bell Jeannie Van Der Hoovenit komöödiasarjas „House of Lies“ (2012–2016), jagades ekraani kaasnäitleja Don Cheadle’iga, kes võitis oma rolli eest 2013. aastal Kuldgloobuse auhinna. Ühtaegu oli Bell kaasprodutsent ja osatäitja romantilises komöödias „Sündmuskohalt põgenemine“ (ingl „Hit and Run“) (2012), kus tema kaasnäitlejad olid Bradley Cooper ja Belli abikaasa Dax Shepard, kes oli ka stsenarist, kaasrežissöör ja -produtsent.
2013 sai Kristen Bell rolli Disney animatsioonis „Lumekuninganna ja igavene talv“. Ta luges Anna rolli, kes oli peategelase Elsa (kehastaja Idina Menzel) õde. Film võitis 2014. aasta Oscaritel parima animeeritud filmi ja parima originaallaulu auhinna. See võimaldas Bellil saada rohkem tööd dublaažinäitlejana ning näidata oma lauluoskusi juba suuremale publikule.
2014. aastal esilinastus „Veronica Marsi“ film tänu rahakogumiskampaaniale, mille algatasid Kristen Bell ise ja sarja looja Rob Thomas. Kampaania saavutas eesmärgiks seatud 2 miljonit dollarit paari tunniga.
2016. aastal oli Kristen Bell jälle osa Oscari võitnud Disney animatsioonist: ta luges Priscilla osa „Zootropolises“ (ingl „Zootopia“). Samal aastal jagas Bell suurt ekraani näitlejanna Melissa McCarthyga komöödiafilmis „Boss“ (ingl „The Boss“). Lisaks sellele kehastas Bell ületöötanud ema Kikit filmis „Pahad emmed“ (ingl „Bad Moms“), kus tema kaasnäitlejad olid Mila Kunis ja Kathryn Hahn. Samale filmile tehti ka teine osa, mis esilinastus aastal 2017 pealkirjaga „Pahad emmed: Jõulud“ (ingl „A Bad Mom’s Christmas“).
Filmide kõrval naasis Bell televisiooni komöödiasarjaga „Hea koht“ (2016–2020). Kehastades Eleanor Shellstropi, sai Kristen Bell Kuldgloobuse nominatsiooni kategoorias parim telesarja näitlejanna muusikalis või komöödias aastal 2019.
2017. aastal astus Bell üles ka filmides „Katastroofikunstnik“ (ingl „The Disaster Artist“), „How to Be a Latin Lover“ ja „CHiPs: Maanteepatrull“ (ingl „CHiPs“). Viimase filmi stsenarist ja üks näitlejaid oli Belli abikaasa Dax Shepard.
2018. aastal näitles Bell filmis „Like Father“, mängides Rachelit. Järgmisel aastal sai Bell taas kehastada Veronica Marsi samanimelises seriaalis, jätkates 4. hooajast.
2019. aasta lõpus esilinastus „Lumekuninganna II: Elsa ja Anna uued seiklused“ (ingl „Frozen II“), kus Bell luges taas printsess Anna osa.
Eraelu ja hoiakud
Kristen Bell alustas romantilist suhet näitleja Dax Shepardiga 2007. aastal. Kaks aastat hiljem paar kihlus, kuid kihlusest andsid nad avalikkusele teada alles aasta hiljem. 2013. aasta oktoobris paar abiellus. See toimus paar kuud pärast samasoolistele inimestele abiellumisõiguse andmist Ameerika Ühendriikide California osariigi kohtus. Bell ja Shepard otsustasid abiellumisega oodata, kuni kõigil on soost olenemata õigus oma kallimaga abielluda.
Samal aastal, kui Bell ja Shepard abiellusid, sündis tütar Lincoln Bell ning 2014. aasta lõpus tütar Delta Bell.
2014. aastal algatas abielupaar sotsiaalmeedia kampaania „No Kids Policy“ paparatsode vastu, kes pildistavad kuulsuste lapsi. Paari seisukoht on, et laste pildistamine on nende ahistamine ja lapsed ei ole ise otsustanud olla avaliku elu tegelased. Kampaaniat aitasid vedada sellised kuulsused nagu Bradly Cooper, Jennifer Aniston, Ben Affleck, Amy Adams. Ka osa ajakirjandusväljaandeid, näiteks Entertainment Tonight ja The Insider, on kampaania poolt ja keelavad oma portaalides laste pilte avaldada.
Hello Bello
Kristen Bell asutas koos abikaasa Dax Shepardiga 2019. aastal ettevõtte Hello Bello. Firma pakub taimepõhiseid tooteid imikutele, et vanemad ei oleks sunnitud tegema valikut odava ja kvaliteetse toote vahel. Hello Bellot on võimalik leida Ameerika Ühendriikide jaekauplusest Walmart ja Hello Bello veebipoest.
Prosopagnoosia
Prosopagnoosia (kreeka keeles prósōpon 'nägu' + agnōsía 'mitteteadmine') on võimetus ära tunda nägusid. See on kognitiivne häire, mille puhul ei tajuta nägusid. Teised visuaalse informatsiooni töötluse aspektid ja üldine vaimne võimekus ei ole mõjutatud.
Dominique Perrault
Dominique Perrault (sündinud 9. aprillil 1953 Clermont-Ferrandis) on prantsuse arhitekt ja linnaplaneerija, kes sai tuntuks Prantsuse Rahvusraamatukogu projekteerijana.
Lauri Tolmats
Lauri Tolmats (sündinud 7. mail 1998) on eesti valimisreklaamide koguja ja koduloolane.
Ta on korraldanud mitu valimisreklaami näitust Eesti eri paigus. Valimisreklaamide kogumise ja sellega seotud temaatika propageerija.
Lukukivi
Lukukivi on kaare tipukivi, mis viimasena paika panduna pingestab kaare. Akende ja uste kaarsillustes on lukukivi sageli teistest kividest erineva kujundusega esile tõstetud, olles teist värvi, eenduv või raiddekooriga kaunistatud. Ristvõlvi puhul täidab võlvi kiirus sama ülesannet päiskivi.
Lukukivi võib olla silluses ka markeeritud puhtdekoratiivsel eesmärgil, nagu näiteks on Tartus asuva klassitsistliku Katariina maja akende krohvraamistustes või Värska Püha Georgiuse kiriku akende tellisraamistustes
Inimjaht
Inimjaht on korrakaitseorganite juhtimisel teostatav ulatuslik operatsioon, mille raames püütakse tabada tagaotsitavaid ohtlikke kurjategijaid. Sellesse võidakse kaasata ka avalikkust ja tsiviilisikuid.
See kuulutatakse tavaliselt välja siis, kui mingis tõsises kuriteos kahtlustatav on õiguskaitseasutuste eest põgenenud ja arvatakse olevat mingis kindlas piirkonnas. Seejärel teostatakse seal põhjalikke otsinguid ning võimalusel püüavad korrakaitsjad piirkonna isoleerida, kontrollides sealt lahkujaid. Otsingutel kasutatakse tihti ja eriti suurte territooriumite korral mitmesuguseid tehnoloogilisi vahendeid, näiteks droonid ja helikopterid.
Inimjaht lõpeb laiemas tähenduses tavaliselt siis, kui kurjategija tabatakse või ta hukkub. Kitsamas mõttes võidakse intensiivsemad otsingud kitsas piirkonnas lõpetada ka juhul, kui need ei anna tulemust või kui kurjategija põgeneb, misjärel otsingute fookus liigub algselt alalt mujale.
Bucovăț
Bucovăț on linn Moldovas Strășeni rajoonis. Bucovăț asub rajoonikeskusest Strășenist ligikaudu 12,5 km lääneloodes ja pealinnast Chișinăust umbes 34 km loodes.
Linna haldusalasse kuulub üks küla: Rassvet.
Asulat on esmamainitud 1420. aastal. Linnaõigused sai Bucovăț 1952. aastal.
UFC 226
UFC 226: Miocic vs. Cormier oli sportliku vabavõitluse üritus, mis toimus 7. juulil 2018 T-Mobile Arenal Paradise'i linnas Nevada osariigis Ameerika Ühendriikides. Ürituse korraldas vabavõitluse organisatsioon Ultimate Fighting Championship (UFC).
Eeldatavalt teenitud summad
Järgnevad on Nevada Spordikomisjoni poolt teatatud osalejatele välja makstud summad. Nendele summadele lisandusid veel sponsoritulud ja UFC traditsioonilised "võitlusöö" boonused.
^ ''Chiesa kaalus lubatust rohkem ning loovutas 30% teenitust Pettisele. ''
Johannes Woldemar Lenz
Johannes Woldemar Lenz (1. august/13. august 1855 Saarde kirikumõis – 15/27. oktoober 1895 Tallinn) oli Eesti vaimulik.
Lenz õppis aastatel 1864–1866 algkoolis ja aastatel 1867–1873 gümnaasiumis Pärnus. Aastatel 1875–1880 õppis ta Tartu Ülikooli usuteaduskonnas. Korporatsioon Neobaltia liige.
Prooviaastal oli ta aastal 1880 Peterburi Mihkli koguduses kindralsuperintendent Guido Pingoud' juures. Ordineeriti 16. novembril/28. novembril 1880 õpetajaks.
Ta oli aastatel 1880–1882 Kuressaare Laurentiuse koguduse abiõpetaja ja samaaegselt gümnaasiumi usuõpetuse õpetaja. Aastatel 1882–1885 oli ta Paldiski Nikolai koguduse õpetaja (introdutseeriti 18. juulil/30. juulil 1882). Aastatel 1885–1895 oli ta Tallinna Niguliste koguduse abiõpetaja, olles ühtlasi aastatel 1886–1888 Tallinna Toomkooli õpetaja.
Isiklikku
Tema isa Christian Heinrich Friedrich Lenz oli Saarde Katariina koguduse õpetaja, vanaisa Alexander Magnus Karl Lenz oli Rõngu Mihkli koguduse õpetaja, onu Ernst Behse oli Helme Maarja koguduse ja Taagepera Jaani koguduse õpetaja.
8/20. mail 1881 abiellus ta Saaremaa rüütelkonna sekretäri Balthasar von Rehreni tütre Agnese (Nessyga).
Biruința
Biruința on linn Moldovas Sîngerei rajoonis. Biruința asub Bălțist ligikaudu 12 km idakirdes ja rajoonikeskusest Sîngereist umbes 20 km põhjas.
Witness (Katy Perry album)
"Witness" on Ameerika Ühendriikide lauljatari Katy Perry viies stuudioalbum. Albumi andis välja Capitol Records 9. juunil 2017.
Juba enne albumi ilmumist oli albumilt avaldatud kolm singlit "Chained to the Rhythm" koos Skip Marleyga 10. veebruaril 2017, "Bon Appétit" koos Migosega 28. aprillil 2017 ja "Swish Swish" koos Nicki Minajiga 19. mail 2017. Albumi neljas singel "Save as Draft" avaldati 26. juunil 2017.
USA albumiedetabelis "Billboard 200" jõudis album oma esimesel müüginädalalal edetabeli tippu 180 000 albumiga võrdväärse ühikuga. See on Katy Perry kolmas järjestikune album selle edetabeli tipus pärast albumeid "Teenage Dream" (2010) ja "Prism" (2013), mis samuti jõudsid edetabeli tippu kohe esimesel nädalal.
Laulude nimekiri
Märkused
Sämplite autorid
Biruința
Asula loodi suhkruvabriku juurde 1963. aastal. Alevi staatuse sai Biruința 1. juulil 1965.
Biruința sai linnaõigused 1994. aastal.
Moldova 2004. aasta rahvaloenduse andmetel oli Biruința elanikest moldovlasi/rumeenlasi 66,57%, ukrainlasi 20,17%, venelasi 11,67%, poolakaid 0,32% ja gagauuse 0,19%.
333 eKr
333. aasta eKr ehk ab urbe condita CDXXI (421).
Korporatsioon Sakala maja
pisi|Korporatsioon Sakala maja (september, 2011) Korporatsioon Sakala maja on Korporatsioon Sakala staap ja vaimne keskpunkt Tartus aadressiga Veski tänav 69. Maja on tunnistatud kultuurimälestiseks.
Maja tellis 1910 korporatsioon Sakala asutajaliige Oskar Rütli. Maja projekti tegid Armas Lindgren ja Wivi Lönn. Ehitustöid juhtis insener Fromhold Kangro. Maja valmis 1911.
II maailmasõja ajal sai maja tugevasti kannatada, ent maja järk-järgult taastati.
Nõukogude ajal kasutas hoonet Tartu Kunstikool.
Eesti taasiseseisvumise ajal anti maja tagasi korporatsioonile.
Montivipera raddei
Montivipera raddei on maoliik.
Klassifikatsioon
Maoliigil Montivipera raddei klassifitseeritakse roomajate andmebaasis järgmised alamliigid :
Levila
Nad on levinud Aserbaidžaanis, Iraanis, Türgis ja Armeenias.
Alamliigi Montivipera raddei raddei levila hulka Armeenias arvatakse järgmised haldusüksused : Širak, Aragatsotn, Kotajkh, Ararat, Vajotsh Dzori, Sjunikh.
Mürgisus inimeste suhtes
Montivipera raddei maod liigitatakse inimese suhtes mürkmadudeks, kuna nende hammustus võib inimestel koguni raskema astme mürgistusseisundeid esile kutsuda.
Välislingid
Selles artiklis on kasutatud prantsuskeelset artiklit fr:Montivipera raddei seisuga 18.12.2013.
Paekna kihistu
Paekna kihistu (inglise keeles Paekna Formation) on ordoviitsiumi ladestu Nabala lademesse kuuluv kihistu. Seda hakkas esimesena eristama Vladimir Jaanusson aastal 1944.
Kihistu stratotüüp on Paekna paemurd ja see on nime saanud Paekna küla järgi. Kihistu on kõige paksem Hageri F-302 puuraugus (16.2 m). Kihistiku suurim paksus on Leedus 7 meetrit.
Eestis on see esindatud riigi loode- ja põhjaosas. Leedu lääneosas ja Läti aladel ning ülejäänud Eestis vastab sellele Mõntu kihistu. Leedu kesk- ja idaosas esineb samasuguseid kivimeid kui Põhja-Eestis, nii loetakse ka sealseid kivimeid Paekna kihistusse kuuluvaks.
Kihistu moodustab nõrgalt savikas mergli vahekihtidega lubjakivi. Kihistu kivimite suur fosforisisaldus vihjab kihistu tekkeperioodil esinenud intensiivsele apvellingule.
Canettemont
Canettemont on vald Põhja-Prantsusmaal Pas-de-Calais' departemangus.
Väike põllumajandusküla asub 32 km Arrasist läänes teede D53 ja D84 ristumiskoha ümbruses.
pisi|tühi|
Koli-ramat
"Koli-ramat" ('Kooliraamat') oli Liivimaa haridustegelase Johann Georg Schwartzi 1852-1861 ilmunud eestikeelne neljaosaline (Koli-ramat I, II, III, IV) õpikusari.
Neljaosalise sarja jaod:
Kolmanda, neljanda ja viienda jao teine trükk ilmus 1860. Mõnesid jagusid kasutati kauem ja neist ilmus kuni 6 trükki.
Paraganglion
Paraganglionid osalevad nii autonoomse närvisüsteemi kui endokriinsüsteemi töös ja liigitatakse neuroendokriinsüsteemi elundite hulka.
Paraganglionid esinevad neerudes, neerupealistes, kusepõie seinas, eesnäärmes, südame juures jm.
Paraganglionid on kantud kehtivasse inimese tsütoloogia ja histoloogia standardsõnavarasse Terminologia Histologica-sse.
Paraganglionites võivad areneda kasvajad- paraganglioomid jt.
Paraganglionide süsteemi esmakirjeldajaks peetakse Alfred Kohni (1903).
Välislingid
Selles artiklis on kasutatud ingliskeelset artiklit en:Paraganglion seisuga 15.08.2014.
Passaici jõgi
pisi|Passaici ja Hackensacki jõgede valgla Passaici jõgi (inglise keeles Passaic River) on 129 kilomeetri pikkune jõgi, mis kulgeb läbi New Yorgi ja New Jersey osariigi. Jõgi suubub paralleelselt idapoolse Hackensacki jõega Newarki lahte Atlandi ookeanis.
Salukõdrik
Salukõdrik ehk ristlauk (Alliaria petiolata) on taim ristõieliste sugukonnast kõdriku perekonnast.
Salukõdrikut on kasutatud maitsetaimena.
Roy Lichtenstein
Roy Fox Lichtenstein (27. oktoober 1923 Manhattan, New York – 29. september 1997) oli USA popkunstnik. Ta on Andy Warholi, James Rosenquisti ja Claes Oldenburgi kõrval üks 20. sajandi tuntumaid Ameerika kunstnikke ja popkunstiliikumise juhtivaid isikuid.
Lichtensteini tuntakse eelkõige koomiksipilte kujutavate maalide poolest. Tema maalidele on iseloomulikud ka korrapärane punktistik ning koomiksitele omased selged põhivärvitoonid. Tema tuntumateks teosteks loetakse maale "Whaam!" ja "Uppuv tüdruk".
Pere ja lapsepõlv
Roy Lichtenstein sündis 1923. aastal New Yorgis saksa-juudi päritolu keskklassi peres. Tema isa Milton oli kinnisvaramaakler ning ema Beatrice koduperenaine. Tal oli ka noorem õde Rénee. Suguvõsas ei olnud tõenäoliselt ühtegi kunstnikku. Teismeeas sai Lichtensteinist džässmuusika austaja ning ta külastas tihti oma ümbruskonnas kontserte. Umbes samal ajal tekkis tal ka huvi joonistamise vastu ning tihti tegi ta muusikutest portreesid. Oma viimase keskkooliaasta suvel, aastal 1939, õppis ta New York Art Students League'is joonistamist ja maalimist. Seal oli tema õpetajaks Reginald Marsh.
Noorus
1940. aastal asus Lichtenstein õppima Ohio osariigi ülikooli. Seal avaldas noorele Lichtensteinile suurt mõju õppejõud Hoyt L. Sherman oma nägemusega kunstist. Lichtensteini ülikooliõpingud jäid pooleli aastal 1943, mil ta pidi minema armeesse. 1946. aastal vabastati Lichtenstein armeest ning ta jätkas õpinguid Ohios, kus sai bakalaureusekraadi kaunites kunstides. Ta õppis samas ülikoolis ka magistriõppes ning lõpetas aastal 1949. Tema järgmiste aastate maalid olid sürrealistlike mõjutustega, meenutades Paul Klee teoseid. Sel perioodil kujutas ta maalidel sarnases stiilis linde ja putukaid, aga ka naljatlevaid kujutisi keskaegsetest rüütlitest ja lossidest.
Pärast Clevelandi kolimist töötas Lichtenstein aastatel 1951–1957 mitmes ametis, näiteks vaateakende kujundajana või lehtmetallidisainerina. Sel perioodil lõi ta pöörleva molberti, mille abil sai ta lihtsasti maalida iga nurga alt. Tema maalid olid mõjutatud abstraktsest ekspressionismist. Erinevalt abstraktse ekspressionismi esindajatest kujutas ta maalidel ka mitmesuguseid kujusid. Mõned tema maalid kujutasid selliseid tegelasi nagu Miki Hiir ja Piilupart Donald. 1960. aastal, kui ta töötas Rutgersi Ülikoolis abiprofessorina, tutvus ta kunstniku ja professori Allan Karpow'ga. Karpow tutvustas Lichtensteini kunstnikele nagu Claes Oldenburg ja Jim Dine, kes läitsid temas huvi popkunsti vastu.
Kunstnikukarjäär
Aastal 1961 maalis Lichtenstein teose "Vaata, Miki" ("Look Mickey"). Tegu on esimese maaliga, kus kunstnik kasutas talle hiljem iseloomulikuks saanud Benday täppe. Lichtensteini otsustas hakata esindama New Yorgi üks juhtivaid kunstikaupmehi Leo Castelli. Castelli andis talle 1962. aastal võimaluse teha isikunäitus. Näitus müüdi välja ning see suurendas oluliselt Lichtensteini tuntust. Kuulsus tekitas ka poleemikat, näiteks ajakiri Life tõstatas küsimuse, kas tegu on riigi halvima kunstnikuga. Sellest hoolimata hakati Lichtensteini teoseid peagi näitama peamistel kunstinäitustel üle terve riigi. Nähes, et ta saab ära elada vaid oma kunstist, ilma et ta peaks töötama õpetajana, alustas ta maalikunstniku elu.
Kuuekümnendatel jätkas ta selle stiiliga, kasutades koomiksitest võetud pilte ja maalides Benday täppe. Tema maalidel oli tihti kujutatud naisi, näiteks maalidel "I Know...Brad" (1963) ja "Uppuv tüdruk" ("Drowning Girl "1963). Samuti kujutas ta tihti sõjateemasid, näiteks "Takka Takka" (1962) ja "As I Opened Fire" (1964). Lichtenstein on öelnud, et üks tema sõjapiltide eesmärke on näidata sõjalist agressiivsust absurdses valguses. Tema tuntuimaks teoseks sellest perioodist võib pidada maali "Whaam!" (1963). 1960. aastate keskpaigaks oli Lichtenstein kogu riigis omaks võetud ning tunnustatud kui üks juhtfiguure popkunstiliikumises, kuhu kuulusid peale tema teiste hulgas ka Andy Warhol, James Rosenquist ja Claes Oldenburg.
Stiil
Kuulsaks sai Lichtenstein suuremõõtmeliste tahvelmaalidega, millel olevad kujutised võttis ta kommertstrükistest, plakatitest ning eriti just koomiksitest. Tema teosed kujutavad endast mõne üksiku kujundi suurendust. Lichtenstein võttis täielikult üle koomiksite visuaalse keele, temaatika ja tehnika, kuid mitmeid kordi suurendatud pildid mõjuvad maalil sellegipoolest uudsena. Väljarebituna koomiksi pildirea kontekstist kaotab pilt täielikult oma algse süžeelise tähenduse. Ta on ise ka öelnud, et alati, kui on maalinud koomiksipilte, on ta seda teinud irooniliselt.
Lichtenstein hakkas ka teistlaadi motiive koomiksikeelde tõlkima. Nendeks võisid olla Cézanne'i, Picasso, Mondriani või teiste kunstnike maalid, mugandused 1920. aastate art déco 'st, või Kreeka templid. Ta hakkas punktistikku kasutama veel näiteks maastikumaalides, kujutades nii looduse peegeldumist kommertskultuuris. Lichtenstein hakkas oma maalidest tuntud punktidega kaunistama ka olmeobjekte, näiteks kohviserviise.
Oikumeenilised kirikukogud
Oikumeenilised kirikukogud on esimesed seitse ülemaailmset kirikukogu, mis peeti, kui kirik ei olnud veel lõhenenud katoliku ja õigeusu kirikuks.
Seksi metafüüsika
"Seksi metafüüsika" (itaalia keeles "Metafisica del sesso") on traditsionalistliku filosoofi Julius Evola teos, mis esimest korda avaldati Rooma kirjastuses Atanòr di Roma 1958. aastal ja mida on hiljem mitmesse keelde tõlgitud.
Lever House
pisi|Lever House (keskel), kõrguvad [[DuMont Building ja 432 Park Avenue]] Lever House on 21-korruseline kõrghoone, mis asub Park Avenue puiesteel New Yorgis. Rahvusvahelises stiilis ehitist peetakse esimeseks modernseks klaaskast-pilvelõhkujaks (94 m). Seda tarindati aastail 1950–1952.
Mälestisväärsus
1982. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark). 1983. aastal kanti hoone Ameerika Ühendriikide Ajalooliste Paikade Riiklikusse Registrisse (National Register of Historic Places).
Kertši koolitulistamine
Kertši koolitulistamine oli 2018. aasta 17. oktoobril Krimmi poolsaarel Kertši polütehnikumis (vene keeles Керченский политехнический колледж) toimunud koolitulistamine, mille tagajärjel hukkus 21 inimest (koos tulistajaga).
Koli-ramat (Carl Eduard Körber)
Sarja moodustasid neli teost:
Salten-Schlern
thumb|Salten-Schlerni ringkond (roheline) Lõuna-Tiroolis
Salten-Schlern (itaalia: Salto-Sciliar) on ringkond (itaalia: comprensorio; saksa: Bezirksgemeinschaft) Lõuna-Tiroolis Itaalias. See koosneb Eisacki jõe oru madalamast osast Waidbruckist Bolzanoni. See on nime saanud Salteni platoo ja Schlerni mäe järgi. Ringkonna keskus asub Bolzanos, mis ise ei ole ringkonna osa.
Ülevaade
2001. aasta rahvaloenduse järgi kõneles 77,15% rahvastikust emakeelena saksa keelt, 18,82% ladiini keelt ja 4,03% itaalia keelt.
Salten-Schlerni ringkonda kuuluvad järgmised vallad:
Provintsikeskus Bolzano on halduslikult ringkonnast eraldatud.
Itaalia tsiviillennundusamet
Itaalia tsiviillennundusamet (itaalia keeles Ente Nazionale per l ' Aviazione Civile), tuntud peamiselt akronüümi ENAC järgi, on tsiviillennundust korraldav ametkond Itaalias. ENAC moodustati 1997. aasta 25. juuli dekreediga nr 250. Infrastruktuuri ja transpordi ministeeriumile (Ministero delle Infrastrutture e dei Trasporti) alluva asutuse ülesandeks on tsiviillennundusalane tehniline reguleerimine, sertifitseerimine ja järelevalve teostamine.
Jaana Pelkonen
thumb|Jaana Pelkonen aastal 2007 Jaana Maarit Pelkonen (sündinud 27. jaanuaril 1977 Lahtis) on Soome poliitik ja ajakirjanik.
Ta kuulub Rahvuslikku Koonderakonda. 2011. aasta Soome parlamendivalimistel valiti ta 5897 häälega Eduskunna liikmeks. .
Pelkonen õppis Helsingi Ülikoolis. Ta töötas saatejuhina raadiojaamas Radio Voima aastatel 1995–1997.
Ta oli Eurovisiooni lauluvõistluse kommentaator 2005–2010. Soome Eurovisiooni eelvõistluse saatejuht alates aastast 2005.
Aastal 2007 Helsingis toimunud Eurovisiooni lauluvõistlusel oli Pelkonen koos Mikko Leppilampiga õhtujuht.
Nürnbergi järelprotsessid
Nürnbergi järelprotsessid toimusid pärast Nürnbergi protsessi aastatel 1946–1949. Järelprotsessides peeti kohut sõjakurjategijate üle, kes Kolmanda Riigi valitsemise hierarhias olid madalamal astmel või kelle süüd hinnati esialgu väiksemaks kui Nürnbergi protsessil.
Ukraina relvajõudude ülemjuhataja
Ülemjuhataja antavad autasud
2021. aastal kehtestas Valeri Zalužnõi Ukraina relvajõudude ülemjuhataja antavate autasude nimekirja.
Kuulo Vahter
pisi|Kuulo Vahter Kuulo Vahter (sündinud 13. augustil 1954 Tallinnas) on eesti kunstnik, karikaturist, šaržimeister, portretist ja laulja.
Elulugu
Kuulo Vahter lõpetas aastal 1972 Tallinna 10. Keskkooli. Kunstihariduse sai ta Eesti NSV Riiklikus Kunstiinstituudis, mille lõpetas 1980. aastal graafika erialal.
Töötas kirjastuses Perioodika ja huumoriajakirjas Pikker kunstilise toimetajana. 12 aastat (1987–1999) laulis kutselise lauljana I tenorit Eesti Rahvusmeeskooris.
Looming
Kuulo Vahter on aastast 1998 vabakutseline kunstnik. Kõige rohkem on ta maalinud ja joonistanud portreesid ja šarže. Portreejoonistuste arv on üle 50 000. Karikatuure on teinud juba aastast 1967, kui oli 13-aastane. Neid on avaldatud paljudes ajalehtedes ja ajakirjades nii Eestis kui ka välismaal.
Ta on Tallinna Islandi väljakule plaanitud vastupanuliikumise monumendi konkursil võitnud töö "Murtud müür" idee autor. Kaasautor oli klaasikunstnik Ivo Lill, arhitekt Ain Rööpson.
Võttis osa Vabadussõja võidusamba konkursist, kus osales tööga "Triumfikaar". See oli jääd meenutavast klaasist, seestpoolt valgustatud monument.
Rannametsa jõe lammimets
Rannametsa jõe lammimets asub Saarde vallas Laiksaare külas.
See võeti riikliku kaitse alla 1991. aastal. Kaitseala oli 0,38 hektari suurune. Kaitsealast moodustab metsamaa umbes 0,03 hektarit, ülejäänud ala on lage rohumaa.
Seal kasvavad künnapuu ja harilik kikkapuu.
Ala arvati riikliku kaitse alt välja 2020. aastal. Samas ulatub sinna kaitstav vääriselupaik.
Gattšina Püha Nikolai kirik
Gattšina Püha Nikolai kirik (vene keeles Церковь Святого Николая) on luteri kirik Gattšinas.
Gattšina kivikirikut hakati kavandama 1825. aasta suvel keisri Paul I abikaasa Maria Fjodorovna initsiatiivil ning see ehitati aastail 1827–1828 D. Kvadri projekti järgi.
Kirik pühitseti 22. oktoobril 1828 püha Nikolause auks.
1938. aasta detsembris kirik suleti. Teise maailmasõja ajal sai kirik tugevasti kahjustada. 1960. aastate alguses hoonet remonditi ning 1994. aasta aprillini kasutati seda spordikoolina.
Restaureeritud Püha Nikolai kirik pühitseti 16. aprillil 1995.
Củ Chi tunnelid
240px|pisi|Củ Chi tunnelid Củ Chi tunnelid on tunnelite süsteem Vietnamis Hồ Chí Minhi linnast 70 km loodes. Need on osa suuremast tunnelite võrgustikust, mis Vietnami sõja ajal rajati.
Algselt oli tunneleid rohkem, kuid tänapäeval on riigi kaitse all 121 km. Tunnelite ääres on ruumid, kus asusid haiglad, köögid, magamistoad, konverentsiruumid, laskemoonalaod.
Tänapäeval on tunnelid turistidele avatud.
Rahvusvaheliste suhete teooriad
Rahvusvaheliste suhete teooriad on loodud seletamaks rahvusvahelises süsteemis toimivaid mudeleid ja mehhanisme. Rahvusvahelistes suhetes toimuva selgitamisel on teadlased lahkarvamustel, mis tuleneb sellest, et fakte tõlgendatakse erinevalt. Rahvusvaheliste suhete teooriad erinevad ennekõike selle poolest, keda või mida peetakse keskseks: mõnikord peetakse selleks toimijaid, teistel juhtudel süsteemi struktuuri ja piiranguid, mida toimijatele peale surutakse.
Krasnobród
Krasnobród sai Magdeburgi linnaõigused 1576. aastal (teistel andmetel 1572. aastal). Alates 16. sajandi teisest poolest kuni 1670. aastateni oli Krasnobród Poola kalvinistide üks tähtsamaid keskusi. 1648. aastal rüüstas linna Bogdan Hmelnõtskõi kasakaarmee. 17. sajandi teisel poolel ründasid linna mitmel korral krimmitatarlased. 1763. aastal sai linn Poola kuningalt August III-lt Magdeburgi linnaõiguste taaskinnituse.
Rahvusvaheliste suhete teooriad
Realism
Teooria on nime saanud selle järgijate veendumusest, et nad võtavad maailma nii, nagu see tegelikult on. Tegemist on domineeriva lähenemisega rahvusvaheliste suhete selgitamisel. Realism on enda eeldustelt ja järeldustelt pessimistlik teooria. See lähtub Thomas Hobbesi ühiskondlikust vaatest, mille kohaselt on valitsus vajalik selleks, et tagada ühiskonnasisene kord ja julgeolek. Anarhia valitsedes iseloomustaks elu pidev hirm agressiooni ees ja sellest tulenev ebakindlus. Realistid laiendavad seda vaadet rahvusvahelistele suhetele ning leiavad, et ka selles on valitsevaks anarhism. Sellest tulenevalt on ka iga riigi eesmärk tagada enda julgeolek.
Krasnobród
Krasnobród kaotas linnaõigused 1869. aastal ja sai need tagasi 1994. aastal.
Rahvusvaheliste suhete teooriad
Realism
Põhilised lähtekohad: Jõudude tasakaalu eelis on see, et see tagab üsnagi rahumeelse ja stabiilse süsteemi. Süsteemi toimimiseks on tarvis seda, et riigid liituksid või astuksid liitudest välja jõutasakaalu alusel.
Liberalism
Liberalistlik lähenemine põhineb kolmel peamisel eeldusel:
Põhilised lähtekohad:
Pluralism
Teooria pooldajad peavad realistlikke teooriaid rahvusvaheliste suhete tõlgendamisel ebapiisavaks. Põhilised lähtekohad:
Rahvusvaheline ühiskond
Tegemist on ajaloolise ja institutsionaalse lähenemisega, mis keskendub indiviidile ja indiviidide poliitilistele väärtustele. Teooria paneb põhirõhku ideede ja ideoloogiate uurimisele. Lähenemine põhineb kolmel peamisel eeldusel: Põhilised lähtekohad:
Kriitilised lähenemised
Kriitilisi lähenemisi iseloomustab ennekõike muutuse taotlemine. Traditsiooniliste lähenemiste kriitika taustaks on väide, et empirism on langenud lõksu, kuna on püüdnud vältida võimu ja muutust.
Marksism
Rahvusvaheliste suhete marksistlikke teooriaid nimetatakse ka kriitilisteks teooriateks, kuna need taotlevad kõikehõlmavate muudatuste tegemist rahvusvahelise süsteemi struktuuris. Kriitilise teooria pooldajad väidavad, et kõik teooriad teenivad paratamatult ka mingit eesmärki või huvi, mis kuulub tavaliselt võimul olijatele. Kriitilistele teoreetikutele on omane taotlus vabaneda hierarhilistest võimusuhetest. Erinevad teooriad:
Postmodernism
Keskne on arusaam, et fakte ja objektiivset tõde ei ole olemas. Põhilised lähtekohad:
Feminism
Feministlike teooriate eesmärk on sooküsimuste teadlikustamise kasvatamine. Üldise sihina määratlevad feministid naiste emantsipatsiooni, mille tarvis on vaja ühiskondlikud arusaamad sooküsimuste kohta põhjalikult ümber kujundada. Feministide huviorbiidis on need rahvusvaheliste suhete aspektid, mida traditsiooniliselt seostatakse naistega: kommunikatsioon ja dialoog. Põhilised lähtekohad:
Konstruktivism
Konstruktivistlike teooriate rõhuasetus paikneb ühiskondlike suhete aspektil. Konstruktivistid peavad oluliseks asjadele omistatud tähendusi – keda peame sõpradeks, liitlasteks, vaenlasteks, mis on meie huvid? Nende asjade tähendus moodustatud inimeste poolt ühiskondlike suhete kontekstis.
Hailey Baldwin
Hailey Rhode Bieber (Baldwin) (sündinud 22. novembril 1996) on Ameerika Ühendriikide modell ja televisiooniesineja.
Lisaks modellindusele on ta tegelenud näitlemise, telesaadete juhtimise ja oma brändi turundamisega.